{"text_format":"2","workbook":"xls","n_sheets":1,"sheets":["EConReport"],"not_rendered":{"charts":0,"images":0,"macros":0,"external_links":0,"defined_names":0,"comments":0,"pivot_tables":0},"unopened":[],"bounds":{"document_bytes":16777216,"sheet_cells":100000,"run_cost":"one","rows_first":2000,"rows_last":500,"rows_between":2000,"halvings":0,"cell_chars":16384,"cell_head_chars":4096},"cells_cut":0,"cells_raw":0,"read":"whole","date_system":"1900","formulas":"cached_only"}

{"sheet":"EConReport","index":0,"n_rows":4,"n_cols":6,"rows_kept":4,"cut":false,"hidden":false,"merged":[[0,0,0,5]],"flags":["formulas_cached_only"]}
["Izvješće o provedenom savjetovanju - Pravilnik o izmjenama i dopunama Pravilnika o znaku zaštite okoliša Europske unije - EU Ecolabel"]
[]
["Redni broj","Korisnik","Isječak","Komentar","Status odgovora\n","Odgovor"]
[1,"LUKA MARINOVIĆ","PRAVILNIK,\nPRILOG III.","Poštovani,\nU interesu Hrvatske je stvaranje novih „malih i srednjih poduzetnika“, kako bi se iz njih stvorili budući hrvatski „unicorn“ u ovom dijelu industrije. Prije desetak godina Rimac Automobili su nastali u garaži, a Info-bip u tijekom putovanja u autobusu. \nU tom smislu, pozivam nadležno Ministarstvo razmisliti o nižim troškovima za mikro i male poduzetnike, kako bi im pomogli konkurirati na tržištu i omogućili rast. Pogotovo stoga što većina hrvatskih poduzetnika u ovom sektoru je u segmentu malih poduzetnika, pa se očekuje bolja naplata za izdavanje oznaka ECOlabel.\nHvala","Prihvaćen","Troškovi dodjele znaka EU Ecolabel su određeni Uredbom komisije (EU) br: 782/2013 od 14. kolovoza 2013. o izmjeni Priloga III. Uredbe (EU) br:66/2010 Europskog parlamenta i vijeća o znaku za okoliš EU-a (dalje u tekstu: Uredba). Uredbom je određeno kako naknada po zahtjevu ne može biti niža od 200 EUR kao niti viša od 2000 EUR. Tako je u nacionalno zakonodavstvo, odnosno Pravilnik o znaku zaštite okoliša Europske unije – EU Ecolabel (Narodne novine, broj: 116/2016) preuzeta upravo ova minimalna naknada za dodjelu znaka EU Ecolabel od 1600 kn i to za mikro, male i srednje subjekte (prema kategorizaciji veličine poduzetnika prema posebnom propisu kojim se uređuje poticanje razvoja malog gospodarstva u Hrvatskoj). Stoga je u ovim Izmjenama i dopunama Pravilnika također zadržana ova minimalna naknada za dodjelu znaka koja sukladno Uredbi ne može biti niža od 200 EUR. Napominjemo kako će se ovim Izmjenama i dopunama Pravilnika ukinuti plaćanje godišnje naknade za znak zaštite okoliša Europske unije – EU Ecolabel te će se na taj način nastojati potaknuti gospodarstvenike koji ulažu u zelene proizvode i usluge."]